Die waarheid oor die identiteit en rol van Satan (Deel 10) | "Is en Wat Was en Wat Kom" – die onbekende karakter van Jesus Christus en Sy Woord
← Die waarheid oor die identiteit en rol van Satan (Deel 9)
Die waarheid oor die identiteit en rol van Satan (Deel 11) →
Die waarheid oor die identiteit en rol van Satan (Deel 10)
Posted on Junie 1, 2013	by 4windkoinonia
Satan, ‘n bose engel, kom na vore in hoofstuk 3 van Genesis in die vorm van ‘n listige slang. Satan ‘n geestelike wese wat God goddeloos of boos geskep het ‘van die begin’ van sy skepping af vir God se behae of doel:
In dele 1 tot 9 van ons reeks oor die identiteit en rol van Satan in God se skepping het ons reeds die volgende oor die slang, of Satan dan, bewys uit die Woord van God:
Hy saai geestelike saad (deur sy woorde) wat nie goed is nie want dit weerspreek en verdraai God se Woord;
Hy gee gesag en heerskappy aan die dier, die mens van sonde in ons, onder God se toesig.
Satan verlei almal met vleeslike denke om agter hom aan te kom, en sodoende kry elkeen wat hom volg ‘sy krag en sy troon en groot mag’ om teen God te rebelleer:
Open 13:3-4 … En die hele wêreld het verwonderd agter die dier aan gegaan. En hulle het die draak aanbid wat die dier mag gegee het, en die dier aanbid en gesê: Wie is aan die dier gelyk? Wie kan teen hom oorlog voer?
Baie mense sal sê dat hulle nie die dier aanbid nie, want, sê hulle, die dier is die antichris wat eers later op die toneel gaan verskyn en daar in ‘n tempel in Jersalem sal sit op God se troon. Hulle wat so dink is nog nie deur God die wysheid en insig gegee oor wie hierdie dier is nie:
Wel daar staan dit oop en bloot en min kan dit sien – die dier het die getal van die mens – elke mens – mensdom in sy totaliteit en ook individueel!!! Mens is op dag ses geskep en hierdie ses word drie keer herhaal om die groeiproses van hierdie dier uit te wys (6-6-6). ‘n Volwasse dier is die mees gevaarlikste dier – hy het al die vermoëns ontwikkel om te veg vir sy voortbestaan. Daarom sê Jesus ons moet soos kinders word as ons die koninkryk van God wil ingaan:
Almal “aanbid” hulself en dit is ‘die dier’ want jy dink baie van jouself en jou idees. Dit is alles deel van die natuurlike proses; jy kan niks doen om dit te verhoed nie. Die groot skok kom as jy uitvind dat jy in die proses ook die draak aanbid. Dit is reg, Satan self. Ja dit is skokkende nuus vir ons wat so graag na ander mense vinger wys. As ons hierdie waarheid kan aanvaar en sien binne-in onsself, raak ons bewus van ons magteloosheid teenoor ons eie dier. In plaas van om na God te roep vir genade, sal ons gewoonlik iets in lyn van hierdie woorde verklaar: “Wie is aan die dier gelyk? Wie kan teen hom oorlog voer?” Ons eie vleeslikheid en gedagtes is ons grootste direkte vyand want ons gedagtes bepaal wie ons is:
Spr 23:7a Want soos hy in sy siel bereken, so is hy;
Hoe word ons ontslae van hierdie probleem? Ons gedagtes weerspieël selfsugtigheid en verhewendheid van nature. Ons dink meer aan en van onsself as aan of van ander. Ons is in gedurige kompetisies betrokke om te bewys dat ons nie soos ander mense is nie. As ons wen, swel die dier se koppe verder en ons voel goed. Maar as die ego gekrenk word, lê ons in sak in as. Dit is die natuur van die dier. Dit is deel van menswees, soos deur God bepaal. Dit alles gebeur in ‘n “wêreld” wat ons ‘n geesteswêreld noem. Dit is die beste natuurlike beskrywing van wat met die geestelike begrip van “hemel” bedoel word. Binne-in elke persoon is hierdie tydelike dimensie geskep deur God wat dan ook deur ‘n tydelike aarde ondergrond word:
Gen 1:1 In die begin het God die hemel en die aarde geskape
Die groot rooi draak is beheer gegee oor hierdie selfsugtige dier in ons:
Gen 3:14 Toe sê die HERE God aan die slang: Omdat jy dit gedoen het, is jy vervloek onder al die vee en al die diere van die veld. Op jou buik moet jy seil, en stof moet jy eet al die dae van jou lewe.[onthou dat die mens is stof]
2Th 2:9 hy wie se koms is volgens die werking van die Satan met allerhande kragtige dade en tekens en wonders van die leuen.
Maar die draak en die dier (dit is die mens van sonde) se leuens word slegs vernietig deur geestelike wapens:
Open 12:11 En hulle het hom oorwin deur die bloed van die Lam en deur die woord van hulle getuienis, en hulle het tot die dood toe hulle lewe nie liefgehad nie.
2Th 2:3 Laat niemand julle op enige manier mislei nie, want eers moet die afval kom en die mens van sonde geopenbaar word, die seun van die verderf, die teëstander wat hom verhef bo al wat God genoem word of voorwerp van aanbidding is, sodat hy in die tempel van God as God sal sit en voorgee dat hy God is.
Die ‘asem van Sy mond’ is die Woord van God en dit is ook die bloed van die Lam – dit is wat die oorwinnars sal van getuig omdat hulle hul lewens tot die dood toe nie liefgehad het nie. Satan is ‘n geestelike wese wat met geestelike wapens aangedurf moet word:
Efes 6:11-12 Trek die volle wapenrusting van God aan, sodat julle staande kan bly teen die liste van die duiwel. Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug (in die hemel).
Die oorlog is in die hemel! Nie daar buite nie, maar in jou hart of denke vir hulle wat dit kan aanvaar. Die Skrifte beskryf hierdie geestelike wapens as volg:
Efes 6:14-18 Staan dan vas, julle lendene met die waarheid omgord, met die borswapen van die geregtigheid aan, en as skoene aan julle voete die bereidheid vir die evangelie van vrede. Behalwe dit alles neem die skild van die geloof op waarmee julle al die vurige pyle van die Bose sal kan uitblus. En neem aan die helm van verlossing en die swaard van die Gees—dit is die woord van God— terwyl julle met alle gebed en smeking by elke geleentheid bid in die Gees, en juis daartoe waak met alle volharding en smeking vir al die heiliges
Diegene wat beweer dat Satan in ‘n letterlike helse vuur gewerp gaan word waar hy vir ewig gaan brand, slaan die bal heeltemal mis. As God sê dat ons wapens geestelik moet wees om sterk te staan teen Satan en sy boodskappers, waarom sal God letterlike of fisiese vuur gebruik om Satan by te kom. Absurd. Of ons nou daarvan hou of nie, ons is 24 uur lank, elke dag van ons aardse lewe, gewikkel in ‘n geestelike oorlog:
2Kor 10:3-5 Want hoewel ons in die vlees wandel, voer ons die stryd nie volgens die vlees nie; want die wapens van ons stryd is nie vleeslik nie, maar kragtig deur God om vestings neer te werp, terwyl ons planne verbreek en elke skans wat opgewerp word teen die kennis van God, en elke gedagte gevange neem tot die gehoorsaamheid aan Christus,
This entry was posted in Lees eers hier and tagged antichris, duiwel, geestelike wapens, hel, helm van verlossing, l, skild van geloof, swaard van die gees, wapenrusting, woord van god. Bookmark the permalink.
2 Responses to Die waarheid oor die identiteit en rol van Satan (Deel 10)
Desember 23, 2013 om 6:59 nm
Wat n openbaaring- in my lewe kan ek getuig dat alles net God se raadsplan is! God is almagtig en soewerien! Hy kan doen wat en hoe Hy Sy raadsplan in werking kry. Ja tot Satan is in Sy diens.
Vraag: hoekom preek die meeste leeraars nie so nie? Dis mos God se Woord! Sterkte en mag God jou seen.
Desember 24, 2013 om 6:38 vm
Ek is bly dat die Here jou hierdie openbaring gegee het oor Sy totale soewereiniteit oor alles in Sy skepping. Ja, God het het niemand se raad nodig nie, en Hy doen alles binne Sy eie raadsbeluit, soos jy tereg opmerk:
Jy vra hoekom die meeste leraars nie hierdie waarhede preek nie. Die antwoord op jou vraag, vind ons in die Woord van God (menslike opinies is van geen waarde nie):
Eseg 14:1-10 Daarop het manne uit die oudstes van Israel na my gekom en voor my gaan sit. 2 Toe het die woord van die HERE tot my gekom en gesê: 3 Mensekind, hierdie manne het hulle drekgode in hulle hart opgeneem en die struikelblok tot hulle ongeregtigheid voor hulle aangesig neergesit—sou Ek My dan werklik deur hulle laat raadpleeg? 4 Daarom, spreek met hulle en sê vir hulle: So spreek die Here HERE: Elke man uit die huis van Israel wat sy drekgode in sy hart opneem en die struikelblok tot sy ongeregtigheid voor sy aangesig neersit en na die profeet toe kom—Ek, die HERE, sal hom daarvolgens, volgens die menigte van sy drekgode, antwoord gee; 5 sodat Ek die huis van Israel in hulle hart kan gryp, omdat hulle almal deur hul drekgode hul van My afgewend het. 6 Daarom, sê aan die huis van Israel: So spreek die Here HERE: Bekeer julle en wend julle af van julle drekgode en wend julle aangesig af van al julle gruwels. 7 Want elke man uit die huis van Israel en uit die vreemdelinge wat in Israel vertoef, wat hom afsonder en My nie navolg nie en sy drekgode in sy hart opneem en die struikelblok tot sy ongeregtigheid voor sy aangesig neersit en na die profeet toe kom, dat dié My vir hom kan raadpleeg—hom sal Ek, die HERE, self antwoord gee. 8 Ek sal my aangesig rig teen dié man en hom tot ‘n teken en ‘n voorwerp van spot maak, en Ek sal hom uitroei uit die midde van my volk; en julle sal weet dat Ek die HERE is. 9 En as die profeet hom laat verlei om ‘n woord te spreek—Ek, die HERE, het dié profeet verlei, en Ek sal my hand teen hom uitstrek en hom verdelg uit die midde van my volk Israel. 10 En hulle moet hul ongeregtigheid dra: soos die ongeregtigheid van die vraer, so sal die ongeregtigheid van die profeet wees;
As ons na die Here kom met ons eie agenda en verdraaiings, dan antwoord die Here ons self, volgens daardie agenda en verdraaiings. Daar staan dit in die Skrif – “die Here, het die profeet verlei”. Die Here het die oudstes en die leraars verlei volgens die drekgode in hul eie harte:
Psa 18:26-27 By die liefderyke betoon U Uself liefderyk, by die opregte man opreg, 27 by die reine rein; maar by die valse betoon U Uself verkeerd.
“….by die valse [wat valse leerstellings verkondig] betoon U Uself verkeerd”!!! Daar is ‘n baie goeie rede waarom God dit doen:
2Th 2:10-11 …omdat hulle die liefde tot die waarheid nie aangeneem het om gered te word nie. 11 En daarom sal God hulle die krag van die dwaling stuur, om die leuen te glo,
Verleiding is nie van mense nie, maar van God self om mense se harte te verblind “SODAT” hulle nie die waarheid kan ontvang in hierdie tyd nie:
Mat 13:14-15 En aan hulle word die profesie van Jesaja vervul wat sê: Met die gehoor sal julle hoor en glad nie verstaan nie, en julle sal kyk en kyk, en glad nie sien nie. 15 Want die hart van hierdie volk het stomp geword, en met die ore het hulle beswaarlik gehoor; en hul oë het hulle toegesluit, sodat hulle nie miskien met die oë sou sien en met die ore hoor en met die hart verstaan en hulle bekeer en Ek hulle genees nie.
God doen al hierdie dinge want God werk tans net met die “min” wat HY self uitverkies het, en nie met die menigte, die “baie” wie se oë Hy op ‘n latere stadium wel gaan oopmaak:
Ek hoop ek het jou vraag beantwoord H________. Laat maar weet as ek iets iewers gemis het of as iets onduidelik is.
Dankie vir die seënwense.
Lees eers hier (357)